钦定古今图书集成/历象汇编/历法典/第115卷 > 《算法统宗三》 > 图
## 钦定古今图书集成/历象汇编/历法典/第115卷 > 《算法统宗三》 > 图

右量田地之法，举此数条，已见大意。若截作几段凑
形以例其馀如蛇、碗、丘、扇、辋盆、瓜罄、欹侧者，形状极
多，难以一一尽述，考究校之，数无准积，恐误学者，故
尽删去不录。今纂集直指图形，具之于前，以为通变
之术。若平地而无碍者，或作几段定形立法，只以句、
股、圭、梭、梯斜、弧、矢、牛角之类，截而量之，或并或减，以
求实积，倘遇基地有房屋者，难用此法，必须取其方
直，或借别地以凑方直，算积内减、除、还，则形可穷而
数可尽。学者详玩形势，理何异焉。